Diari Oficial de la Generalitat Valenciana


Sumari del DOGV 3252, del 28-05-1998 (1998/4084)

ORDRE de 30 d'abril de 1998, de la Conselleria de Benestar Social, per la qual es convoquen els Premis de la Generalitat Valenciana en matèria de Drogodepedències i altres Addiccions 1998, en l'àmbit de la Comunitat Valenciana.
-----------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3252

Data del DOGV
:   28-05-1998

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1998/4084


Data del document
:   30-04-1998

Organisme emissor
:   Conselleria de Benestar Social

Tipus de document
:   Ordre

ORDRE de 30 d'abril de 1998, de la Conselleria de Benestar Social, per la qual es convoquen els Premis de la Generalitat Valenciana en matèria de Drogodepedències i altres Addiccions 1998, en l'àmbit de la Comunitat Valenciana. [1998/Q4084]
  
La Llei 3/1997, de 16 de juny, de la Generalitat Valenciana, sobre Drogodependències i altres Trastorns Addictius, estableix en l'article 3 els principis rectors de les actuacions que en aquesta matèria es desenvolupen en la Comunitat Valenciana, i resulta especialment rellevant el que estableix l'apartat 2: «la promoció activa d'hàbits de vida saludable i d'una cultura de la salut que incloga el rebuig del consum de drogues, i, també, la solidaritat i la tolerància, el suport i l'assistència amb les persones amb problemes de drogodependències» i en l'apartat 4: «la consideració prioritària de les polítiques i les actuacions preventives en la matèria».
  
D'altra banda, l'article 4 de l'esmentada Llei 3/1997, encomana a les administracions públiques la promoció de programes d'actuacions que tendeixen a «modificar les actituds i comportaments de la població en general quant a les drogodependències, i a generar una consciència social solidària i participativa».
  
Com a conseqüència d'aquests manaments legals, el Govern Valencià ha planificat i desenvolupat polítiques i programes encaminats a promoure la sensibilització social i la participació activa de la societat civil valenciana en la resolució dels problemes associats al consum de drogues. El treball desenvolupat per la iniciativa social en el procés de normalització social de les drogodependències ha estat digna d'encomi. És per això, que el Govern Valencià, a través de la Conselleria de Benestar Social, convoca aquests premis amb la finalitat de reconéixer l'interés dels professionals i de les entitats públiques i privades de contribuir a la consecució d'una societat valenciana compromesa activament en el rebuig del consum de drogues i en el suport a l'assistència i incorporació social de les persones amb problemes de drogodependències.
  
És per això, i fent ús de les facultats que em confereixen l'article 35.II de la Llei 5/1983, de 30 de desembre, de Govern Valencià, l'article 47.11 del Text Refós de la Llei d'Hisenda Pública de la Generalitat Valenciana i l'article 2 del Decret 37/1997, de 26 de febrer, del Govern Valencià, pel qual s'aprova el Reglament Orgànic i Funcional de la Conselleria de Benestar Social,
  
ORDENE
  
Article 1. Objecte
  
Aquesta ordre té com a objecte convocar concurs públic per a la concessió del Premis de la Generalitat Valenciana en matèria de Drogodependències i altres Addiccions 1998, en l'àmbit de la Comunitat Valenciana, i aprovar les bases per les quals es regiran, que s'incorporen com a annex a aquesta ordre.
  
Article 2. Finançament
  
Els premis que regula aquesta ordre es finançaran a càrrec dels pressupostos de la Generalitat Valenciana per al 1998, secció 16, servei 02, programa pressupostari 313.20, Drogodependències i altres Addiccions, per un import màxim de cinc milions de pessetes ( 5.000.000 PTA), d'acord amb el següent desglossament:
  
- Modalitat a) Premis Mitjans de Comunicació Social, es destinaran un màxim d'un milió de pessetes (1.000.000 PTA) situats en la línia de subvenció 4.07. i
  
- Modalitat b) Premis de Prevenció, es destinaran un màxim de quatres milions de pessetes (4000.000 PTA) situats en la línia de subvenció 4.08.
  
DISPOSICIONS FINALS
  
Primera
  
La Conselleria de Benestar Social es reserva el dret de difondre i de publicar, totalment o parcialment, el contingut dels treballs, projectes o programes que resulten premiats, durant el temps màxim de dos anys.
  
Segona
  
S'autoritza el director general de Drogodependències perquè, en l'àmbit de les seues competències, adopte les resolucions necessàries per al desenvolupament i execució d'aquesta ordre.
  
Tercera
  
Aquesta ordre entrarà en vigor l'endemà de la publicació en el Diari Oficial de la Generalitat Valenciana.
  
Contra aquesta ordre de convocatòria de premis, que esgota la via administrativa, s'hi podrà interposar un recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, amb la comunicació prèvia a l'òrgan que va dictar l'acte impugnat, en el termini de dos mesos des de la publicació en el Diari Oficial de la Generalitat Valenciana.
  
València, 30 d'abril de 1998
  
La consellera de Benestar Social,
  
MARCELA MIRÓ PÉREZ
  
ANNEX I
  
Bases de la convocatòria dels Premis de la Generalitat Valenciana en matèria de Drogodependències i altres Addiccions 1998, en l'àmbit de la Comunitat Valenciana
  
Primera. Finalitat de la convocatòria
  
L'objectiu general d'aquesta convocatòria de premis és contribuir a dinamitzar, promoure i reconéixer els professionals i les entitats públiques i privades de la Comunitat Valenciana que treballen en l'àmbit de la prevenció de les drogodependències i altres addiccions, i que hagen desenvolupat treballs i programes durant el bienni 1997-1998.
  
Segona. Modalitats i quantia dels premis
  
2.1 Es convoquen dos modalitats de premis:
  
Modalitat a) Premis Mitjans de Comunicació Social, i
  
Modalitat b) Premis de Prevenció, que es dividirà en quatre àmbits:
  
- Àmbit escolar.
  
- Àmbit familiar.
  
- Àmbit comunitari.
  
- Àmbit laboral.
  
2.2 Quantia dels premis:
  
- La modalitat a): Premis Mitjans Comunicació Social, està dotada amb tres premis: el primer amb un import de 400.000 pessetes; el segon amb 250.000 pessetes i el tercer amb 150.000 pessetes, i dos accèssits de 100.000 pessetes.
  
- Cadascun dels quatre àmbits que integren la modalitat b) Premis de Prevenció, està dotada amb tres premis: el primer amb un import de 400.000 pessetes; el segon amb 250.000 pessetes i el tercer amb 150.000 pessetes, i dos accèssits de 100.000 pessetes.
  
2.3 En cas que quede deserta alguna de les modalitats i/o àmbits es podran atorgar fins un màxim de dos accèssits addicionals per modalitat i/o àmbit, dotats amb 100.000 pessetes brutes, si la comissió tècnica avaluadora considera que hi ha treballs i programes mereixedors d'aquest.
  
2.4 Les quantitats esmentades en els punts anteriors estaran subjectes a les retencions que corresponguen segons la legislació vigent.
  
Tercera. Concursants i característiques dels treballs i programes
  
3.1 A la modalitat a) Premis Mitjans de Comunicació Social, podran optar els articles i reportatges, fotografies, programes de ràdio i de televisió que tracten sobre les drogodependències i/o altres addiccions, que hagen estat publicats o emesos en qualsevol mitjà de comunicació imprés o audiovisual de la Comunitat Valenciana, o en aquells mitjans d'àmbit nacional, en l'edició de la Comunitat Valenciana, la data de publicació/emissió de la qual, estiga conclosa en els 12 mesos anteriors al tancament d'aquesta convocatòria o que s'estiguen realitzant al tancament d'aquesta, sempre que es puguen presentar resultats parcials.
  
A la modalitat b) Premis de Prevenció, en els seus quatre àmbits (escolar, familiar, comunitari i laboral) podran optar els professionals i les entitats públiques o privades, les associacions, les fundacions, els sindicats, els col·legis professionals, empreses, etcètera, que hagen desenvolupat algun projecte o programa de prevenció de les drogodependències i/o altres trastorns addictius, la data d'acabament dels quals estiga conclosa en els 12 mesos anteriors al tancament d'aquesta convocatòria o que se n'estiguen realitzant al tancament , sempre que es puguen presentar resultats parcials.
  
3.2 Els treballs/programes presentats tractaran obligatòriament sobre temes relacionats amb les drogodependències i altres addiccions. La comissió tècnica avaluadora tindrà en compte, en valorar els treballs i els programes, el seu rigor tècnic i científic, l'originalitat, l'eficàcia i l'eficiència i la participació i sinergia social.
  
Quarta. Presentació dels treballs i documentació
  
4.1 Les entitats i els professionals que desitgen participar en la convocatòria dels premis que regula aquesta ordre, hauran de presentar la seua sol·licitud, segons el model que figura com a annex II, en el Registre de la Conselleria de Benestar Social (Direcció General de Drogodependències), situat en el passeig de l'Albereda, número 16, 46626 València, i indicaran en el sobre la modalitat i l'àmbit al qual es presenten, sense perjudici del que estableix l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
4.2 Els treballs i programes es presentaran en tres exemplars i caldrà adjuntar-hi:
  
a) Els programes de prevenció que es presente a la modalitat b) s'hauran d'adaptar al disseny metodològic següent:
  
a.1) Dades d'identificació del programa.
  
a.2) Relació de l'equip de professionals, col·laboradors i voluntaris que hi han participat, amb indicació del responsable tècnic i institucional, si és el cas, i la seua dedicació horària.
  
a.3) Determinació dels objectius: generals i específics, que es pretenguen aconseguir, impacte del programa, descripció de la població elegida i característiques de l'entorn, nombre d'usuaris potencials i/o reals.
  
a.4) Contingut tècnic del programa: adequació dels objectius proposats, indicadors d'avaluació i control, recursos humans i materials, coordinació institucional i participació social.
  
a.5) Pla de treball: activitats i calendari de realització
  
a.6) Pressupost. Fonts de finançament del projecte.
  
a.7) Avaluació del programa.
  
b) Autorització expressa de l'autor o autors a la Conselleria de Benestar Social per a la publicació, la reproducció i/o difusió, total o parcial, del treball i/o programa presentat, si aquest resulta premiat. L'autorització es presentarà segons model que s'adjunta com a annex III.
  
c) La documentació que els sol·licitants consideren necessària a fi de facilitar els treballs de la comissió tècnica avaluadora.
  
Cinquena. Termini de presentació
  
El termini de presentació dels treballs i programes començarà l'endemà de la publicació d'aquesta convocatòria en el Diari Oficial de la Generalitat Valenciana i acabarà el dia 1 de setembre de 1998, a les 12.00 hores.
  
Sisena. Comissió tècnica avaluadora
  
6.1 La selecció dels projectes i programes i la proposta de concessió de premis serà realitzada per una comissió tècnica avaluadora, formada per:
  
President: el director general de Drogodependències o persona en qui delegue
  
Vicepresident: el director de l'Institut d'Investigació en Drogodependències (INID) de la Universitat Miguel Hernández d'Elx o persona en qui delegue.
  
Vocals: la secretaria tècnica de Drogodependències, un representant de la Societat Espanyola d'Estudis sobre l'Alcohol, l'Alcoholisme i les altres toxicomanies (Sociodrogalcohol) i un representant de la Societat Espanyola de Toxicomanies (SET).
  
Secretari: un funcionari tècnic de la direcció general de Drogodependències
  
Els representants de les societats científiques seran designats pel seu president i els funcionaris seran designats per qui depenguen orgànicament i funcionalment.
  
6.2 La comissió tècnica avaluadora podrà sol·licitar l'assessorament d'aquells professionals que considere oportú per a completar la valoració dels projectes i programes presentats, així mateix, podrà comprovar mitjançant entrevista, aquelles extrems adduïts pels sol·licitants, que considere d'interés.
  
6.3 El funcionament de la comissió s'adaptarà al que disposa el capítol II del títol II de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
Setena. Resolució de sol·licituds
  
7.1 La consellera de Benestar Social, a proposta de la comissió tècnica avaluadora a la qual fa referència la base sisena, dictarà resolucions de concessió dels premis, que es faran públiques i es comunicaran a les entitats i professionals guardonats.
  
El termini màxim per a tramitar i resoldre els expedients serà d'un mes, comptador des de la data d'acabament del termini de presentació de les corresponents sol·licituds que es va fixar en aquesta ordre. S'entendran desestimades aquelles sol·licituds sobre les quals no recaiga resolució expressa en l'esmentat període, sense perjudici del que es dispose quan es dicte la corresponent resolució
  
7.2 Els treballs i programes presentats que no resulten premiats es podran retirar de la Direcció General de Drogodependències de la Generalitat Valenciana en el termini d'un mes, després que s'haja publicat la resolució de la convocatòria, i es destruiran aquells que no siguen retirats en aquest termini.
  
7.3 Les entitats i professionals guardonats amb els premis rebran de la Conselleria de Benestar Social una certificació acreditativa d'aquest.
  
7.4 La Conselleria de Benestar Social es reserva la facultat de deixar deserta, totalment o parcialment, l'adjudicació dels premis convocats i d'interpretar el contingut de les bases.
  
La dotació dels premis declarats deserts, es podrà destinar a l'ampliació dels altres, tant pel que fa a la quantitat de premis com a la quantia de la concessió.
  
Vuitena. Recursos
  
8.1 Contra les resolucions de la consellera de Benestar Social, expressa o presumpta, que esgotarà la via administrativa, s'hi podrà formular un recurs contenciós administratiu, que s'hi interposarà en la forma, el termini i les condicions que determine la llei reguladora d'aquesta jurisdicció.
  
8.2 En tot cas, per tal de fer valer els efectes de l'acte presumpte davant l'administració i davant tercers, i també per a la interposició, si escau, del recurs corresponent contra les resolucions presumptes, caldrà que, amb caràcter previ, l'interessat acredite l'eficàcia de l'acte presumpte d'acord amb el que disposa l'article 44 de la Llei de Règim Jurídic de les Administracions Públiques i de Procediment Administratiu Comú.
  
Novena. Forma de pagament
  
9.1 Els premis es lliuraran a les entitats i als professionals beneficiaris a partir de la resolució de concessió realitzada per la consellera de Benestar Social.
  
9.2 Les entitats i professionals beneficiaris dels premis superiors a 300.000 pessetes hauran d'acreditar, abans del cobrament, que es troben al corrent en el compliment de les obligacions tributàries i amb la Seguretat Social, segons el que disposa l'Ordre de 30 de maig de 1996, de la Conselleria d'Economia i Hisenda (DOGV número 2.775, de 21.06.96), que es remet als articles 7, 8 i 9 del Reial Decret 390/1996 (BOE número 70, de 21.03.96) quant a les concretes obligacions i a la forma en què s'ha de realitzar l'acreditació. En els supòsits en què fóra admissible la simple aportació de les sol·licituds de certificats, no s'hi entendrà això sense perjudici de l'obligació de presentar els beneficiaris els corresponents certificats.
  
ANNEX II
  
Sol·licitud de participació en els Premis de la Generalitat Valenciana en matèria de Drogodependències i altres Addiccions 1998
  
Dades del participant o participants i/o representant autoritzat:
  
Cognoms ... Nom ... NIF ...
  
Domicili ... Localitat ... CP ... Província ...
  
Telèfon ... Fax ... Correu electrònic ...
  
Participe:
  
A títol individual ...
  
Com a representant de l'entitat (associació, fundació, institució...) ...
  
Domicili ... Localitat ... CP ... Província ...
  
Telèfon ... Fax ... Correu electrònic ...
  
Persones que formen l'equip professional i/o autors del treball/programa: ...
  
Modalitat i àmbit a què concurse: ...
  
Modalitat a) Premis Mitjans de Comunicació Social, i
  
Modalitat b) Premis de Prevenció, que es divideix en quatre àmbits:
  
Àmbit escolar.
  
Àmbit familiar.
  
Àmbit comunitari.
  
Àmbit laboral.
  
Dades del treball/programa que presente:
  
Títol: ...
  
Característiques del material: ...
  
SOL.LICITE: que se m'admeta com a participant en els Premis de la Generalitat Valenciana en matèria de Drogodependències i altres Addiccions 1998, en la seua modalitat ..., àmbit ..., a l'efecte del qual adjunte el material i la documentació exigida en les bases de la convocatòria i accepte aquestes en la seua totalitat.
  
AUTORITZE: la Conselleria de Benestar Social per a publicar, reproduir i difondre, totalment o parcialment, el treball/programa presentat si aquest resulta premiat.
  
..., ... d ... de 1998
  
(signatura)
  
CONSELLERIA DE BENESTAR SOCIAL
  
Direcció General de Drogodependències
  
Passeig de l'Albereda, número 16, 46932 València
  
ANNEX III
  
Cognoms ... Nom ... NIF ...
  
Domicili ... Localitat ... CP ... Província ...
  
DECLARE: que no hi ha cap tipus de problema per a la publicació, exhibició, reproducció, emissió o difusió, total o parcial, dels textos i imatges que apareixen en el treball/programa titulat ..., del qual sóc autor i el presente a la convocatòria dels Premis de la Generalitat Valenciana en matèria de Drogodependències i altres Addiccions 1998, en la seua modalitat ..., àmbit ..., i que em compromet a assumir qualsevol tipus de responsabilitat que per aquest motiu poguera derivar-se'n.
  
I perquè conste, firme.
  
..., ... d ... de 1998.